ร้านตั้งอยู่ในเซ็นทรัลอีสวิลล์ โซนบาร์แอนบิสโทร ตกแต่งด้วยโทนสีขาว มีที่นั่งโซนอินดอร์ และเอาท์ดอร์  

อาหารที่สั่งวันนี้คือพอร์คชอป ซึ่งจัดโปรโมชั่นอยู่ในราคา 225 บาทเท่านั้น และ เบอร์เกอร์หมูคุโรบุตะ ราคา 375 บาท 

ก่อนอาหารจะมา ทางร้านมาเสิร์ฟครัวซองค์พร้อมเนยสด เป็นอาหารเรียกน้ำย่อย ครัวซองค์กรอบนอกนุ่มใน ทานกับเนยสดหอมๆ อร่อยมาก

พอร์คชอปย่างออกมากำลังดี ไม่เหนียว พร้อมน้ำจิ้ม 2 แบบ แบบแรกคล้ายๆ น้ำจิ้มซีฟู้ด และ อีกแบบเป็นน้ำจิ้มแบบครีม

เบอร์เกอร์หมูชิ้นโต มาพร้อมเฟรนช์ฟราย ให้มาเยอะมากจนกินไม่หมด หมูเนื้อนุ่ม เสริฟพร้อมขนมปังเบอร์เกอร์ที่ย่างเนยหอมกรุ่น

พนักงานบริการดี ใส่ใจมากๆ ส่วนตัวคิดว่าราคาค่อนข้างสูง แต่เมื่อเทียบกับทำเลที่ตั้งและคุณภาพอาหารแล้ว ก็ถือว่ารับได้ ครั้งหน้าจะมาลองเมนูอื่นๆ อีกค่ะ